CELEX: 32016D0775
Language: lv
Date: 2016-05-18 00:00:00
Title: Komisijas Īstenošanas lēmums (ES) 2016/775 (2016. gada 18. maijs) par līmeņatzīmi, kas saskaņā ar Eiropas Parlamenta un Padomes Direktīvas 2003/87/EK 3.f panta 5. punktu jāizmanto, lai gaisakuģu operatoriem sadalītu bezmaksas siltumnīcefekta gāzu emisijas kvotas (Dokuments attiecas uz EEZ)

19.5.2016   
            
            
               LV
            
            
               Eiropas Savienības Oficiālais Vēstnesis
            
            
               L 128/10
            
         KOMISIJAS ĪSTENOŠANAS LĒMUMS (ES) 2016/775
   (2016. gada 18. maijs)
   par līmeņatzīmi, kas saskaņā ar Eiropas Parlamenta un Padomes Direktīvas 2003/87/EK 3.f panta 5. punktu jāizmanto, lai gaisakuģu operatoriem sadalītu bezmaksas siltumnīcefekta gāzu emisijas kvotas
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 13. oktobra Direktīvu 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā un groza Padomes Direktīvu 96/61/EK (1), un jo īpaši tās 3.f panta 5. punktu,
   tā kā:
   
               (1)
            
            
               Direktīvas 2003/87/EK 3.f pants paredz īpašu rezervi, ko veido dažiem gaisakuģu operatoriem rezervētas kvotas.
            
         
               (2)
            
            
               Atbilstīgi Komisijas Īstenošanas lēmuma 2014/389/ES (2) 5. pantam ir izveidota papildu īpašā rezerve, lai ņemtu vērā Horvātijas pievienošanos Eiropas Savienībai.
            
         
               (3)
            
            
               Līmeņatzīme, kas jāizmanto, lai sadalītu bezmaksas kvotas tiem gaisakuģu operatoriem, kuru pieteikumi līdz 2016. gada 30. jūnijam iesniegti Komisijai saskaņā ar Direktīvas 2003/87/EK 3.f panta 4. punktu, būtu jānosaka gan īpašajai rezervei, kas izveidota ar Direktīvas 2003/87/EK 3.f pantu, gan īpašajai rezervei, kas izveidota atbilstīgi Īstenošanas lēmuma 2014/389/ES 5. pantam.
            
         
               (4)
            
            
               Abos gadījumos līmeņatzīmju aprēķinos, kuri balstīti uz iesniegtajiem pieteikumiem, tika iegūts tāds gadā par katru tonnkilometru sadalāmo kvotu skaits, kas ir lielāks par to gadā sadalāmo kvotu skaitu, kuras gaisakuģu operatoriem sadala par tonnkilometru saskaņā ar Direktīvas 2003/87/EK 3.e panta 4. punktu. Līmeņatzīme saskaņā ar Direktīvas 2003/87/EK 3.e panta 3. punkta e) apakšpunktu, kas noteikta Komisijas Lēmumā 2011/638/ES (3), saskaņā ar Horvātijas Pievienošanās akta V pielikuma 10. iedaļas I daļas 1. punkta a) apakšpunkta ix) punktu piemērojama arī papildu īpašajai rezervei, kas izveidota atbilstīgi Īstenošanas lēmuma 2014/389/ES 5. pantam, lai ņemtu vērā Horvātijas pievienošanos Eiropas Savienībai.
            
         
               (5)
            
            
               Saskaņā ar Direktīvas 2003/87/EK 3.f panta 6. punktu līmeņatzīmei, kas saskaņā ar Direktīvas 2003/87/EK 3.f panta 5. punktu jāizmanto, lai gaisakuģu operatoriem sadalītu bezmaksas siltumnīcefekta gāzu emisiju kvotas, jāpaliek tai pašai, ko izmanto bezmaksas kvotu sadalei saskaņā ar 3.e panta 4. punktu un kas izveidota ar Lēmumu 2011/638/ES,
            
         IR PIEŅĒMUSI ŠO LĒMUMU.
   1. pants
   1.   Līmeņatzīme, kas izmantojama no 2013. gada 1. janvāra līdz 2020. gada 31. decembrim, lai gaisakuģu operatoriem sadalītu bezmaksas kvotas atbilstīgi Direktīvas 2003/87/EK 3.f pantam, ir 0,000642186914222035 kvotas uz tonnkilometru gadā.
   2.   Līmeņatzīme, kas izmantojama no 2014. gada 1. janvāra līdz 2020. gada 31. decembrim, lai gaisakuģu operatoriem sadalītu bezmaksas kvotas atbilstīgi minētās Direktīvas 2003/87/EK 3.f pantam Īstenošanas lēmuma 2014/389/ES 5. panta sakarā, ir 0,000642186914222035 kvotas uz tonnkilometru gadā.
   2. pants
   Aprēķinus, kas attiecas uz to kvotu skaitu, kuras sadalāmas atbilstoši 1. pantā noteiktajām līmeņatzīmēm, noapaļo līdz tuvākajai kvotai.
   3. pants
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2016. gada 18. maijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 275, 25.10.2003., 32. lpp.
   
   
      (2)  Komisijas 2014. gada 23. jūnija Īstenošanas lēmums 2014/389/ES par papildu aviācijas vēsturiskajām emisijām un papildu aviācijas nozares kvotām, lai ņemtu vērā Horvātijas pievienošanos Eiropas Savienībai (OV L 183, 24.6.2014., 135. lpp.).
   
      (3)  Komisijas 2011. gada 26. septembra Lēmums 2011/638/ES par līmeņatzīmēm, ko izmanto, lai saskaņā ar Eiropas Parlamenta un Padomes Direktīvas 2003/87/EK 3.e pantu gaisakuģu operatoriem bez maksas piešķirtu siltumnīcefekta gāzu emisijas kvotas (OV L 252, 28.9.2011., 20. lpp.).